**มาตรฐานการศึกษาขั้นพื้นฐาน**

 มาตรฐานการศึกษาขั้นพื้นฐาน เพื่อการประกันคุณภาพภายในของสถานศึกษาที่กระทรวงศึกษาธิการประกาศให้ใช้เมื่อ วันที่ ๑๖ กุมภาพันธ์ ๒๕๕๔ ประกอบด้วย อุดมการณ์ หลักการจัดการศึกษา และมาตรฐานการศึกษา เพื่อให้สะดวกสู่การนำสู่การปฎิบัติได้อย่างมีประสิทธิภาพและเพื่อให้เกิดประสิทธิผลในการพัฒนาคุณภาพการจัดการศึกษา สำนักงานคณะกรรมการการศึกษาขั้นพื้นฐาน จึงได้จัดทำคำอธิบายและระดับคุณภาพพร้อมทั้งเกณฑ์การผ่านมาตรฐานการศึกษาขั้นพื้นฐานขึ้น เพื่อให้สถานศึกษาตลอดจนเขตพื้นที่การศึกษาใช้เป็นเครื่องมือในการควบคุม ตรวจสอบ และประเมินคุณภาพการจัดการศึกษาของสถานศึกษาต่อไป

**…🖉อุดมการณ์ของการจัดการศึกษาขั้นพื้นฐาน**

*อุดมการณ์ของการจัดการศึกษาขั้นพื้นฐาน เป็นการจัดการศึกษาเพื่อปวงชนโดยรัฐต้องจัดให้มีการศึกษาขั้นพื้นฐานเพื่อพัฒนาเยาวชนไทยทุกคนให้มีคุณลักษณะที่พึงประสงค์ ทั้งในฐานะที่เป็นพลเมืองไทยและพลเมืองของโลก เพื่อเป็นรากฐานที่พอเพียงสำหรับการใฝ่รู้ใฝ่เรียนตลอดชีวิต รวมทั้งเพื่อการพัฒนาหน้าที่การงานและการพัฒนาคุณภาพชีวิตส่วนตนและครอบครัว และเพื่อสร้างรากฐานที่แข็งแกร่งสำหรับการสร้างสรรค์สังคมไทยให้เป็นสังคมแห่งการเรียนรู้ เพื่อการพัฒนาประเทศที่ยั่งยืนในอนาคต*

**…🖉หลักการสำคัญของการจัดการศึกษาขั้นพื้นฐาน**

การจัดการศึกษาขั้นพื้นฐาน ยึดหลักที่สอดคล้องกับอุดมการณ์ ดังนี้

**๑. หลักการพัฒนาผู้เรียนอย่างครบถ้วนสมบูรณ์** ทั้งร่างกาย จิตใจ สติปัญญา ความรู้ และคุณธรรม เป็นผู้ที่มีจริยธรรมในการดำเนินชีวิต สามารถอยู่ร่วมกับผู้อื่นได้อย่างมีความสุข ใฝ่รู้ มีทักษะในการแสวงหาความรู้ที่พอเพียงต่อการพัฒนางานอาชีพและคุณภาพชีวิตส่วนตน สามารถเผชิญความเปลี่ยนแปลงได้อย่างเท่าทันและชาญฉลาด และมีความเป็นประชาธิปไตย

**๒. หลักการจัดการศึกษาเพื่อความเป็นไทย** ให้มีความรัก และภาคภูมิใจในท้องถิ่นและประเทศชาติ มีความรู้และทักษะพื้นฐานสำหรับการประกอบอาชีพสุจริต มีความมุ่งมั่น ขยัน ซื่อสัตย์ ประหยัด อดทน มีลักษณะนิสัยและทัศนคติที่พึงประสงค์ เพื่อเป็นสมาชิกที่ดีทั้งของครอบครัว ชุมชน สังคมไทย และสังคมโลก

**๓. หลักแห่งความเสมอภาค** คนไทยทั้งปวงต้องมีสิทธิ์เสมอกันในการรับการศึกษา
ขั้นพื้นฐาน ไม่น้อยกว่า ๑๒ ปี อย่างทั่วถึงเท่าเทียม ควบคู่ไปกับความมีคุณภาพ โดยไม่แบ่งชนชั้นหรือความแตกต่างทางสังคมวัฒนธรรม

**๔. หลักการมีส่วนร่วม** องค์กรปกครองส่วนท้องถิ่นและภาคเอกชนมีส่วนร่วมในการบริหารและการจัดการศึกษา ร่วมกับคณะกรรมการสำนักงานเขตพื้นที่การศึกษา และสถานศึกษาเพื่อเสริมสร้างเอกลักษณ์ศักดิ์ศรีและตอบสนองความต้องการของท้องถิ่นตามนัยของรัฐธรรมนูญแห่งราชอาณาจักรไทย พุทธศักราช ๒๕๔๐ เกี่ยวกับการกระจายอำนาจ

**๕. หลักแห่งความสอดคล้อง** อุดมการณ์และมาตรฐานในการจัดการศึกษาขั้นพื้นฐานต้องสอดคล้องกับสาระบัญญัติในรัฐธรรมนูญแห่งราชอาณาจักรไทย พุทธศักราช ๒๕๔๐ พระราชบัญญัติการศึกษาแห่งชาติ พุทธศักราช ๒๕๔๒ และแก้ไขเพิ่มเติม (ฉบับที่ ๒) พุทธศักราช ๒๕๔๕ นโยบายการศึกษาของรัฐบาลที่แถลงต่อรัฐสภา สอดคล้องกับมาตรฐานการศึกษาของชาติ และสัมพันธ์เชื่อมโยงกับมาตรฐานการอาชีวศึกษา และมาตรฐานการอุดมศึกษา

**…🖉มาตรฐานการศึกษาขั้นพื้นฐาน**

| **ด้านคุณภาพผู้เรียน น้ำหนัก ๓๐ คะแนน** |
| --- |
| **มาตรฐานที่ ๑ ผู้เรียนมีสุขภาวะที่ดีและมีสุนทรียภาพ** | ๕  |
| ๑.๑  | มีสุขนิสัยในการดูแลสุขภาพและออกกำลังกาย สม่ำเสมอ | (๐.๕) |
| ๑.๒  | มีน้ำหนัก ส่วนสูง และมีสมรรถภาพทางกายตามเกณฑ์มาตรฐาน | (๐.๕) |
| ๑.๓  | ป้องกันตนเองจากสิ่งเสพติดให้โทษและหลีกเลี่ยงตนเองจากสภาวะที่เสี่ยงต่อความรุนแรง โรค ภัย อุบัติเหตุ และปัญหาทางเพศ  | (๑) |
| ๑.๔  | เห็นคุณค่าในตนเอง มีความมั่นใจ กล้าแสดงออกอย่างเหมาะสม | (๑) |
| ๑.๕  | มีมนุษยสัมพันธ์ที่ดีและให้เกียรติผู้อื่น  | (๑) |
| ๑.๖  | สร้างผลงานจากการเข้าร่วมกิจกรรมด้านศิลปะ ดนตรี/นาฏศิลป์ กีฬา/นันทนาการตามจินตนาการ | (๑) |
| **มาตรฐานที่ ๒ ผู้เรียนมีคุณธรรม จริยธรรม และค่านิยมที่พึงประสงค์** | **๕** |
| ๒.๑ | มีคุณลักษณะที่พึงประสงค์ตามหลักสูตร | (๒) |
| ๒.๒ | เอื้ออาทรผู้อื่นและกตัญญูกตเวทีต่อผู้มีพระคุณ | (๑) |
| ๒.๓ | ยอมรับความคิดและวัฒนธรรมที่แตกต่าง | (๑) |
| ๒.๔ | ตระหนัก รู้คุณค่า ร่วมอนุรักษ์และพัฒนาสิ่งแวดล้อม | (๑) |
| **มาตรฐานที่ ๓ ผู้เรียนมีทักษะในการแสวงหาความรู้ด้วยตนเอง รักเรียนรู้  และพัฒนาตนเองอย่างต่อเนื่อง** | **๕** |
| ๓.๑ | มีนิสัยรักการอ่านและแสวงหาความรู้ด้วยตนเองจากห้องสมุด แหล่งเรียนรู้ และสื่อต่างๆ รอบตัว  | (๒) |
| ๓.๒ | มีทักษะในการอ่าน ฟัง ดู พูด เขียน และตั้งคำถามเพื่อค้นคว้าหาความรู้เพิ่มเติม | (๑) |
| ๓.๓ | เรียนรู้ร่วมกันเป็นกลุ่ม แลกเปลี่ยนความคิดเห็นเพื่อการเรียนรู้ระหว่างกัน  | (๑) |
| ๓.๔ | ใช้เทคโนโลยีในการเรียนรู้และนำเสนอผลงาน | (๑) |
| **มาตรฐานที่ ๔ ผู้เรียนมีความสามารถในการคิดอย่างเป็นระบบ คิดสร้างสรรค์  ตัดสินใจแก้ปัญหาได้อย่างมีสติสมเหตุผล**  | **๕** |
| ๔.๑ | สรุปความคิดจากเรื่องที่อ่าน ฟัง และดู และสื่อสารโดยการพูดหรือเขียนตามความคิดของตนเอง | (๒) |
| ๔.๒ | นำเสนอวิธีคิด วิธีแก้ปัญหาด้วยภาษาหรือวิธีการของตนเอง | (๑) |
| ๔.๓ | กำหนดเป้าหมาย คาดการณ์ ตัดสินใจแก้ปัญหาโดยมีเหตุผลประกอบ | (๑) |
| ๔.๔ | มีความคิดริเริ่ม และสร้างสรรค์ผลงานด้วยความภาคภูมิใจ | (๑) |
| **มาตรฐานที่ ๕ ผู้เรียนมีความรู้และทักษะที่จำเป็นตามหลักสูตร** | **๕** |
| ๕.๑ | ผลสัมฤทธิ์ทางการเรียนเฉลี่ยแต่ละกลุ่มสาระเป็นไปตามเกณฑ์  | (๑) |
| ๕.๒ | ผลการประเมินสมรรถนะสำคัญตามหลักสูตรเป็นไปตามเกณฑ์  | (๑) |
| ๕.๓ | ผลการประเมินการอ่าน คิดวิเคราะห์ และเขียนเป็นไปตามเกณฑ์ | (๒) |
| ๕.๔ | ผลการทดสอบระดับชาติเป็นไปตามเกณฑ์ | (๑) |
| **มาตรฐานที่ ๖ ผู้เรียนมีทักษะในการทำงาน รักการทำงาน สามารถทำงาน ร่วมกับผู้อื่นได้ และมีเจตคติที่ดีต่ออาชีพสุจริต**  | **๕** |
| ๖.๑ | วางแผนการทำงานและดำเนินการจนสำเร็จ | (๒) |
| ๖.๒ | ทำงานอย่างมีความสุข มุ่งมั่นพัฒนางาน และภูมิใจในผลงานของตนเอง | (๑) |
| ๖.๓ | ทำงานร่วมกับผู้อื่นได้ | (๑) |
| ๖.๔ | มีความรู้สึกที่ดีต่ออาชีพสุจริตและหาความรู้เกี่ยวกับอาชีพที่ตนเองสนใจ | (๑) |

| **มาตรฐานด้านการจัดการศึกษา น้ำหนัก ๕๐ คะแนน** |
| --- |
| **มาตรฐานที่ ๗ ครูปฏิบัติงานตามบทบาทหน้าที่อย่างมีประสิทธิภาพและเกิด ประสิทธิผล** | **๑๐** |
| ๗.๑ | ครูมีการกำหนดเป้าหมายคุณภาพผู้เรียนทั้งด้านความรู้ ทักษะกระบวนการ สมรรถนะ และคุณลักษณะที่พึงประสงค์ | (๑) |
| ๗.๒ | ครูมีการวิเคราะห์ผู้เรียนเป็นรายบุคคล และใช้ข้อมูลในการวางแผนการจัดการเรียนรู้เพื่อพัฒนาศักยภาพของผู้เรียน  | (๑) |
| ๗.๓ | ครูออกแบบและการจัดการเรียนรู้ที่ตอบสนองความแตกต่างระหว่างบุคคลและพัฒนาการทางสติปัญญา  | (๒) |
| ๗.๔ | ครูใช้สื่อและเทคโนโลยีที่เหมาะสมผนวกกับการนำบริบทและภูมิปัญญาของท้องถิ่นมาบูรณาการในการจัดการเรียนรู้ | (๑) |
| ๗.๕ | ครูมีการวัดและประเมินผลที่มุ่งเน้นการพัฒนาการเรียนรู้ของผู้เรียน ด้วยวิธีการที่หลากหลาย | (๑) |
| ๗.๖ | ครูให้คำแนะนำ คำปรึกษา และแก้ไขปัญหาให้แก่ผู้เรียนทั้งด้านการเรียนและคุณภาพชีวิตด้วยความเสมอภาค | (๑) |
| ๗.๗ | ครูมีการศึกษา วิจัยและพัฒนาการจัดการเรียนรู้ในวิชาที่ตนรับผิดชอบ และใช้ผลในการปรับการสอน | (๑) |
| ๗.๘ | ครูประพฤติปฏิบัติตนเป็นแบบอย่างที่ดี และเป็นสมาชิกที่ดีของสถานศึกษา | (๑) |
| ๗.๙ | ครูจัดการเรียนการสอนตามวิชาที่ได้รับมอบหมายเต็มเวลา เต็มความสามารถ | (๑) |
| **มาตรฐานที่ ๘ ผู้บริหารปฏิบัติงานตามบทบาทหน้าที่อย่างมีประสิทธิภาพและเกิด ประสิทธิผล** | **๑๐** |
| ๘.๑ | ผู้บริหารมีวิสัยทัศน์ ภาวะผู้นำ และความคิดริเริ่มที่เน้นการพัฒนาผู้เรียน | (๑) |
| ๘.๒  | ผู้บริหารใช้หลักการบริหารแบบมีส่วนร่วมและใช้ข้อมูลผลการประเมินหรือผลการวิจัย เป็นฐานคิดทั้งด้านวิชาการและการจัดการ  | (๒) |
| ๘.๓ | ผู้บริหารสามารถบริหารจัดการการศึกษาให้บรรลุเป้าหมายตามที่กำหนดไว้ในแผนปฏิบัติการ | (๒) |
| ๘.๔ | ผู้บริหารส่งเสริมและพัฒนาศักยภาพบุคลากรให้พร้อมรับการกระจายอำนาจ | (๒) |
| ๘.๕ | นักเรียน ผู้ปกครอง และชุมชนพึงพอใจผลการบริหารการจัดการศึกษา | (๑) |
| ๘.๖ | ผู้บริหารให้คำแนะนำ คำปรึกษาทางวิชาการและเอาใจใส่การจัดการศึกษาเต็มศักยภาพและเต็มเวลา | (๒) |
| **มาตรฐานที่ ๙ คณะกรรมการสถานศึกษา และผู้ปกครอง ชุมชนปฏิบัติงานตามบทบาทหน้าที่อย่างมีประสิทธิภาพและเกิดประสิทธิผล** | **๕** |
| ๙.๑ | คณะกรรมการสถานศึกษารู้และปฏิบัติหน้าที่ตามที่ระเบียบกำหนด | (๒) |
| ๙.๒ | คณะกรรมการสถานศึกษากำกับติดตาม ดูแล และขับเคลื่อนการดำเนินงานของสถานศึกษาให้บรรลุผลสำเร็จตามเป้าหมาย | (๑) |
| ๙.๓ | ผู้ปกครองและชุมชนเข้ามามีส่วนร่วมในการพัฒนาสถานศึกษา | (๒) |
| **มาตรฐานที่ ๑๐ สถานศึกษามีการจัดหลักสูตร กระบวนการเรียนรู้ และกิจกรรมพัฒนาคุณภาพผู้เรียนอย่างรอบด้าน** | **๑๐** |
| ๑๐.๑ | หลักสูตรสถานศึกษาเหมาะสมและสอดคล้องกับท้องถิ่น | (๒) |
| ๑๐.๒ | จัดรายวิชาเพิ่มเติมที่หลากหลายให้ผู้เรียนเลือกเรียนตามความถนัด ความสามารถและความสนใจ | (๒) |
| ๑๐.๓ | จัดกิจกรรมพัฒนาผู้เรียนที่ส่งเสริมและตอบสนองความต้องการ ความสามารถ ความถนัด และความสนใจของผู้เรียน | (๑) |
| ๑๐.๔ | สนับสนุนให้ครูจัดกระบวนการเรียนรู้ที่ให้ผู้เรียนได้ลงมือปฏิบัติจริงจนสรุปความรู้ได้ด้วยตนเอง | (๑) |
| ๑๐.๕ | นิเทศภายใน กำกับ ติดตามตรวจสอบ และนำผลไปปรับปรุงการเรียนการสอนอย่างสม่ำเสมอ | (๒) |
| ๑๐.๖  | จัดระบบดูแลช่วยเหลือผู้เรียนที่มีประสิทธิภาพและครอบคลุมถึงผู้เรียนทุกคน | (๒) |
| **มาตรฐานที่ ๑๑ สถานศึกษามีการจัดสภาพแวดล้อมและการบริการที่ ส่งเสริมให้ผู้เรียนพัฒนาเต็มศักยภาพ**  | **๑๐** |
| ๑๑.๑  | ห้องเรียน ห้องปฏิบัติการ อาคารเรียนมั่นคง สะอาดและปลอดภัย มีสิ่งอำนวยความสะดวก พอเพียง อยู่ในสภาพใช้การได้ดี สภาพแวดล้อมร่มรื่น และมีแหล่งเรียนรู้สำหรับผู้เรียน  | (๔) |
| ๑๑.๒  | จัดโครงการ กิจกรรมที่ส่งเสริมสุขภาพอนามัยและความปลอดภัยของผู้เรียน | (๓) |
| ๑๑.๓  | จัดห้องสมุดที่ให้บริการสื่อและเทคโนโลยีสารสนเทศที่เอื้อให้ผู้เรียนเรียนรู้ด้วยตนเองและหรือเรียนรู้แบบมีส่วนร่วม | (๓) |
| **มาตรฐานที่ ๑๒ สถานศึกษามีการประกันคุณภาพภายในของสถานศึกษาตามที่กำหนดในกฎกระทรวง** | **๕** |
| ๑๒.๑  | กำหนดมาตรฐานการศึกษาของสถานศึกษา | (๑) |
| ๑๒.๒  | จัดทำและดำเนินการตามแผนพัฒนาการจัดการศึกษาของสถานศึกษาที่มุ่งพัฒนาคุณภาพตามมาตรฐานการศึกษาของสถานศึกษา  | (๑) |
| ๑๒.๓ | จัดระบบข้อมูลสารสนเทศและใช้สารสนเทศในการบริหารจัดการเพื่อพัฒนาคุณภาพสถานศึกษา | (๑) |
| ๑๒.๔ | ติดตามตรวจสอบ และประเมินคุณภาพภายในตามมาตรฐานการศึกษาของสถานศึกษา | (๐.๕) |
| ๑๒.๕ | นำผลการประเมินคุณภาพทั้งภายในและภายนอกไปใช้วางแผนพัฒนาคุณภาพการศึกษาอย่างต่อเนื่อง | (๐.๕) |
| ๑๒.๖  | จัดทำรายงานประจำปีที่เป็นรายงานการประเมินคุณภาพภายใน | (๑) |

|  |
| --- |
| **มาตรฐานด้านการสร้างสังคมแห่งการเรียนรู้ น้ำหนัก ๑๐ คะแนน** |
| **มาตรฐานที่ ๑๓ สถานศึกษามีการสร้าง ส่งเสริม สนับสนุน ให้สถานศึกษาเป็น สังคมแห่งการเรียนรู้**  | **๑๐** |
| ๑๓.๑ | มีการสร้างและพัฒนาแหล่งเรียนรู้ภายในสถานศึกษาและใช้ประโยชน์จากแหล่งเรียนรู้ ทั้งภายในและภายนอกสถานศึกษา เพื่อพัฒนาการเรียนรู้ของผู้เรียนและบุคลากรของสถานศึกษา รวมทั้งผู้ที่เกี่ยวข้อง  | (๕) |
| ๑๓.๒ | มีการแลกเปลี่ยนเรียนรู้ระหว่างบุคลากรภายในสถานศึกษา ระหว่างสถานศึกษากับครอบครัว ชุมชน และองค์กรที่เกี่ยวข้อง | (๕) |

|  |
| --- |
| **มาตรฐานด้านอัตลักษณ์ของสถานศึกษา น้ำหนัก ๕ คะแนน** |
| **มาตรฐานที่ ๑๔ การพัฒนาสถานศึกษาให้บรรลุเป้าหมายตามวิสัยทัศน์ ปรัชญา  และจุดเน้นที่กำหนดขึ้น** | **๕** |
| ๑๔.๑  | จัดโครงการ กิจกรรมที่ส่งเสริมให้ผู้เรียนบรรลุตามเป้าหมายวิสัยทัศน์ ปรัชญา และจุดเน้นของสถานศึกษา | (๓) |
| ๑๔.๒  | ผลการดำเนินงานส่งเสริมให้ผู้เรียนบรรลุตามเป้าหมาย วิสัยทัศน์ ปรัชญา และจุดเน้นของสถานศึกษา | (๒) |

|  |
| --- |
| **มาตรฐานด้านมาตรการส่งเสริม น้ำหนัก ๕ คะแนน** |
| **มาตรฐานที่ ๑๕ การจัดกิจกรรมตามนโยบาย จุดเน้น แนวทางการปฏิรูป การศึกษาเพื่อพัฒนาและส่งเสริมสถานศึกษาให้ยกระดับ คุณภาพสูงขึ้น**  | **๕** |
| ๑๕.๑  | จัดโครงการ กิจกรรมพิเศษเพื่อตอบสนองนโยบาย จุดเน้น ตามแนวทางการปฏิรูปการศึกษา | (๓) |
| ๑๕.๒  | ผลการดำเนินงานบรรลุตามเป้าหมายและพัฒนาดีขึ้นกว่าที่ผ่านมา | (๒) |

**ความเชื่อมโยงระหว่างอุดมการณ์ หลักการ และมาตรฐานการศึกษาขั้นพื้นฐาน**

 การพัฒนามาตรฐานการศึกษาขั้นพื้นฐานได้กำหนดอุดมการณ์ หลักการ และมาตรฐานการศึกษาขั้นพื้นฐานให้มีความเชื่อมโยง สอดคล้องกันดังแผนภาพ ๓

**มาตรฐานการศึกษาขั้นพื้นฐาน**

**หลักการ**

**อุดมการณ์**

**อุดมการณ์**

๑. การพัฒนาผู้เรียนอย่างครบถ้วนสมบูรณ์ (ร่างกาย จิตใจ สติปัญญา ความรู้ คุณธรรม) เผชิญความเปลี่ยนแปลง มีความเป็นประชาธิปไตย

**มาตรฐานด้านคุณภาพผู้เรียน**

๑. ผู้เรียนมีสุขภาวะที่ดีและมีสุนทรียภาพ

๒. ผู้เรียนมีคุณธรรม จริยธรรม และค่านิยมที่พึงประสงค์

๓. ผู้เรียนมีทักษะในการแสวงหาความรู้ด้วยตนเอง รักเรียนรู้ และพัฒนาตนเองอย่างต่อเนื่อง

๔. ผู้เรียนมีความสามารถในการคิดอย่างเป็นระบบ คิดสร้างสรรค์ ตัดสินใจแก้ปัญหาได้อย่างมีสติสมเหตุผล

๕. ผู้เรียนมีความรู้และทักษะที่จำเป็นตามหลักสูตร

๖. ผู้เรียนมีทักษะในการทำงาน รักการทำงาน สามารถทำงานร่วมกับผู้อื่นได้ และมีเจตคติที่ดีต่ออาชีพสุจริต

พัฒนาเยาวชนไทยทุกคนให้มีคุณลักษณะที่พึงประสงค์เพื่อเป็นรากฐานที่พอเพียงสำหรับการใฝ่รู้ใฝ่เรียนตลอดชีวิต รวมทั้งเพื่อพัฒนาหน้าที่การงานและพัฒนาคุณภาพชีวิตส่วนตนและครอบครัวเพื่อเป็นรากฐานที่แข็งแกร่งสำหรับการสร้างสรรค์สังคมไทยให้เป็นสังคมแห่งการเรียนรู้เพื่อพัฒนาประเทศให้ยั่งยืนในอนาคต

๒. การจัดการศึกษาเพื่อความเป็นไทย

- มึความรู้ทักษะพื้นฐาน

- มุ่งมั่น ขยัน อดทนทำงาน ใฝ่รู้

- แสวงหาความรู้ เพื่อการ
 พัฒนาอาชีพและคุณภาพชีวิต

- มีลักษณะนิสัย/ทัศนคติที่
 พึงประสงค์

- รัก ภูมิใจในท้องถิ่นและ
 ประเทศชาติ

- เป็นสมาชิกที่ดีของครอบครัว
 ชุมชน สังคมไทย และ
 สังคมโลก

**มาตรฐานด้านการจัดการศึกษา**

๗. ครูปฏิบัติงานตามบทบาทหน้าที่อย่างมีประสิทธิภาพและเกิดประสิทธิผล

๘. ผู้บริหารปฏิบัติงานตามบทบาทหน้าที่อย่างมีประสิทธิภาพและเกิดประสิทธิผล

๙. คณะกรรมการสถานศึกษา และผู้ปกครอง ชุมชนปฏิบัติงานตามบทบาทหน้าที่อย่างมีประสิทธิภาพและเกิดประสิทธิผล

๑๐. สถานศึกษามีการจัดหลักสูตร กระบวนการเรียนรู้ และกิจกรรมพัฒนาคุณภาพผู้เรียนอย่างรอบด้าน

๑๑. สถานศึกษามีการจัดสภาพแวดล้อมและการบริการที่ส่งเสริมให้ผู้เรียนพัฒนาเต็มศักยภาพ

๑๒. สถานศึกษามีการประกันคุณภาพภายในของสถานศึกษาตามที่กำหนดในกฎกระทรวง

๓. หลักแห่งความเสมอภาค

- ได้รับการศึกษาขั้นพื้นฐานอย่างทั่วถึง เท่าเทียมควบคู่กับความมีคุณภาพ

**มาตรฐานด้านการสร้างสังคมแห่งการเรียนรู้**

๑๓. สถานศึกษามีการสร้าง ส่งเสริม สนับสนุน ให้สถานศึกษาเป็นสังคมแห่งการเรียนรู้

๔. หลักการมีส่วนร่วม (องค์กรปกครองส่วนท้องถิ่นและภาคเอกชน)

**มาตรฐานด้านอัตลักษณ์ของสถานศึกษา**

๑๔. การพัฒนาสถานศึกษาให้บรรลุเป้าหมายตามวิสัยทัศน์ ปรัชญา และจุดเน้นที่กำหนดขึ้น

๕. หลักแห่งความสอดคล้อง

- รัฐธรรมนูญ พระราชบัญญัติการศึกษาฯ นโยบาย มาตรฐานการศึกษาของชาติ มาตรฐานอาชีวศึกษา และมาตรฐานอุดมศึกษา

**มาตรฐานด้านมาตรการส่งเสริม**

๑๕. การจัดกิจกรรมตามนโยบาย จุดเน้น แนวทางการปฏิรูปการศึกษาเพื่อพัฒนาและส่งเสริมสถานศึกษาให้ยกระดับคุณภาพสูงขึ้น

**แผนภาพที่ ๓ ความเชื่อมโยงระหว่างอุดมการณ์ หลักการ
และมาตรฐานการศึกษาขั้นพื้นฐาน**

**ตารางที่ ๑ ความสอดคล้องระหว่างอุดมการณ์ของมาตรฐานการศึกษาของชาติ และมาตรฐานการศึกษาขั้นพื้นฐาน**

| **อุดมการณ์ของมาตรฐานการศึกษา** |
| --- |
| **ชาติ** | **ขั้นพื้นฐาน** |
| 🗎 การจัดให้มีการศึกษาตลอดชีวิต 🗎 การสร้างสังคมไทยให้เป็นสังคมแห่งการเรียนรู้🗎 การสร้างคุณภาพชีวิตและสังคม | 🗎 การศึกษาเพื่อปวงชน🗎 การพัฒนาเยาวชนไทยให้มีคุณลักษณะที่พึงประสงค์🗎 การวางรากฐานสำหรับการเรียนรู้ตลอดชีวิต🗎 การพัฒนาคุณภาพชีวิตส่วนตนและครอบครัว🗎 การสร้างรากฐานที่แข็งแกร่งเพื่อการสร้างสรรค์สังคมไทยให้เป็นสังคมแห่งการเรียนรู้ |
| 🗎 การบูรณาการระหว่างปัญญาธรรม คุณธรรม และวัฒนธรรม🗎 การสร้างพื้นฐานที่ดีในแต่ละวัย🗎 การปลูกฝังความเป็นสมาชิกที่ดีของสังคม🗎 การพัฒนาความรู้ความสามารถเพื่อการทำงานที่มีคุณภาพ | 🗎 การพัฒนาผู้เรียนอย่างครบถ้วน สมบูรณ์🗎 การจัดการศึกษาเพื่อความเป็นไทย🗎 ความเสมอภาคในการได้รับการศึกษา🗎 การมีส่วนร่วมระหว่างผู้มีส่วนเกี่ยวข้อง🗎 ความสอดคล้องระหว่างมาตรฐานที่เกี่ยวข้อง |

**…🖉ความสอดคล้องกับมาตรฐานการศึกษาขั้นพื้นฐาน**

การกำหนดอุดมการณ์ หลักการ และมาตรฐานการศึกษาทั้งระดับชาติ และระดับการศึกษาขั้นพื้นฐาน รวมทั้งมาตรฐานเพื่อการประเมินคุณภาพภายนอก ได้กำหนดไว้ให้สอดรับกัน ดังแผนภาพ ๔

**โครงสร้างมาตรฐานการศึกษา**

**มาตรฐานการศึกษาขั้นพื้นฐาน**

**(จำนวน ๑๕ มาตรฐาน)**

**มาตรฐานการศึกษาของชาติ**

มาตรฐานด้านคุณภาพผู้เรียน

(จำนวน ๖ มาตรฐาน)

**มาตรฐานที่ ๑**

คุณลักษณะของคนไทยที่พึงประสงค์ทั้งในฐานะพลเมืองและพลโลก

มาตรฐานด้านการจัดการศึกษา

(จำนวน ๖ มาตรฐาน)

**มาตรฐานที่ ๒**

แนวทางการจัดการศึกษา

มาตรฐานด้านอัตลักษณ์ของสถานศึกษา (๑ มาตรฐาน)

มาตรฐานด้านมาตรการส่งเสริม
(๑ มาตรฐาน)

**มาตรฐานที่ ๓**

แนวการสร้างสังคมแห่งการเรียนรู้/สังคมแห่งการเรียนรู้

มาตรฐานด้านการสร้างสังคม
แห่งการเรียนรู้

(๑ มาตรฐาน)

**แผนภาพ ๔ โครงสร้างมาตรฐานการศึกษา**

**ตารางที่ ๒ ตารางเปรียบเทียบมาตรฐานการศึกษาของชาติ มาตรฐานการศึกษาตามกฎกระทรวง มาตรฐานการศึกษาขั้นพื้นฐาน พุทธศักราช 2553 กระทรวงศึกษาธิการ และมาตรฐานเพื่อการประเมินคุณภาพภายนอก
รอบสาม**

| **มาตรฐานการศึกษาของชาติ** | **มาตรฐานตามกฎกระทรวง** | **มาตรฐานการศึกษาขั้นพื้นฐาน พุทธศักราช 2553 กระทรวงศึกษาธิการ****(ประกอบด้วย 15 มาตรฐาน)** | **มาตรฐานเพื่อการประเมิน****คุณภาพภายนอก รอบสาม****(ประกอบด้วย 12 ตัวบ่งชี้หลัก)** |
| --- | --- | --- | --- |
| **มาตรฐานที่ 1** คุณลักษณะของคนไทยที่พึงประสงค์ทั้งในฐานะพลเมืองและพลโลก | **มาตรฐานที่ 1** ผลการจัดการศึกษา | **ด้านคุณภาพผู้เรียน** (6 มาตรฐาน)**มาตรฐานที่ 1** ผู้เรียนมีสุขภาวะที่ดีและมีสุนทรียภาพ**มาตรฐานที่ 2** ผู้เรียนมีคุณธรรมจริยธรรมและค่านิยมที่พึงประสงค์**มาตรฐานที่ 3** ผู้เรียนมีทักษะในการ แสวงหาความรู้ด้วยตนเอง รักการเรียนรู้ และพัฒนาตนเองอย่างต่อเนื่อง**มาตรฐานที่ 4** ผู้เรียนมีความสามารถในการคิดอย่างเป็นระบบ คิดสร้างสรรค์ ตัดสินใจ แก้ปัญหาได้อย่างมีสติ สมเหตุผล**มาตรฐานที่ 5** ผู้เรียนมีความรู้และทักษะที่จำเป็นตามหลักสูตร**มาตรฐานที่ 6** ผู้เรียนมีทักษะในการทำงานรักการทำงาน สามารถทำงานร่วมกับผู้อื่นได้ และมีเจตคติ ที่ดีต่ออาชีพสุจริต | **ตัวบ่งชี้พื้นฐาน** (5 ตัวบ่งชี้หลัก)**ตัวบ่งชี้ที่ 1** ผู้เรียนมีสุขภาพกายและสุขภาพจิตที่ดี**ตัวบ่งชี้ที่ 2** ผู้เรียนมีคุณธรรม จริยธรรมและค่านิยมที่พึงประสงค์ **ตัวบ่งชี้ที่ 3** ผู้เรียนมีความใฝ่รู้ และเรียนรู้อย่างต่อเนื่อง **ตัวบ่งชี้ที่ 4** ผู้เรียนคิดเป็น ทำเป็น**ตัวบ่งชี้ที่ 5** ผลสัมฤทธิ์ทางการเรียนของผู้เรียน |
| **มาตรฐานที่ 2** แนวการจัดการศึกษา**มาตรฐานที่ 3** แนวการสร้างสังคมแห่งการเรียนรู้/สังคมแห่งความรู้ | **มาตรฐานที่ 2** การจัดการเรียนการสอนที่เน้นผู้เรียนเป็นสำคัญ | **ด้านการจัดการศึกษา** (1 มาตรฐาน)**มาตรฐานที่ 7** ครูปฏิบัติงานตามบทบาทหน้าที่อย่างมีประสิทธิภาพ และเกิดประสิทธิผล | **ตัวบ่งชี้พื้นฐาน** (1 ตัวบ่งชี้หลัก)**ตัวบ่งชี้ที่ 6** ประสิทธิผลของการจัดการเรียนการสอนที่เน้นผู้เรียนเป็นสำคัญ |
| **มาตรฐานที่ 3** การบริหารจัดการ | **ด้านการจัดการศึกษา** (3 มาตรฐาน)**มาตรฐานที่ 8** ผู้บริหารปฏิบัติงานตามบทบาทหน้าที่อย่างมีประสิทธิภาพและเกิดประสิทธิผล**มาตรฐานที่ 9** คณะกรรมการสถานศึกษา และผู้ปกครอง ชุมชนปฏิบัติงานตามบทบาทหน้าที่อย่างมีประสิทธิ ภาพและเกิดประสิทธิผล**มาตรฐานที่10** สถานศึกษามีการจัด หลักสูตร กระบวนการเรียนรู้ และกิจกรรมพัฒนาคุณภาพผู้เรียนอย่างรอบด้าน**มาตรฐานที่ 11** สถานศึกษามีการจัดสภาพแวดล้อมและการบริการที่ส่งเสริม ให้ผู้เรียนพัฒนาเต็มศักยภาพ**ด้านการสร้างสังคมแห่งการเรียนรู้**(1 มาตรฐาน) **มาตรฐานที่ 13** สถานศึกษามีการสร้าง ส่งเสริม สนับสนุนให้สถานศึกษาเป็นสังคมแห่งการเรียนรู้**ด้านมาตรการส่งเสริม** (1 มาตรฐาน) **มาตรฐานที่ 15** การจัดกิจกรรมตามนโยบาย จุดเน้น แนวทางการปฏิรูปการศึกษา เพื่อพัฒนาและส่งเสริมสถานศึกษาให้ยกระดับคุณภาพสูงขึ้น**ด้านอัตลักษณ์ของสถานศึกษา** (1 มาตรฐาน)**มาตรฐานที่ 14** การพัฒนาสถานศึกษาให้บรรลุเป้าหมายตามวิสัยทัศน์ ปรัชญา และจุดเน้นที่กำหนดขึ้น | **ตัวบ่งชี้พื้นฐาน** (1 ตัวบ่งชี้หลัก)**ตัวบ่งชี้ที่ 7** ประสิทธิภาพของการบริหารจัดการและการพัฒนาสถานศึกษา**ตัวบ่งชี้มาตรการส่งเสริม** (2 ตัวบ่งชี้หลัก)**ตัวบ่งชี้ที่ 11** ผลการดำเนินการโครงการพิเศษเพื่อส่งเสริมบทบาทของสถานศึกษา**ตัวบ่งชี้ที่ 12** ผลการส่งเสริมเพื่อพัฒนาสถานศึกษาเข้าสู่มาตรฐาน ยกระดับมาตรฐาน และรักษามาตรฐาน เพื่อให้สอดคล้องกับแนวทางการปฏิรูปการศึกษา**ตัวบ่งชี้อัตลักษณ์** (2 ตัวบ่งชี้หลัก)**ตัวบ่งชี้ที่ 9** ผลการพัฒนาให้บรรลุตามปรัชญา ปณิธาน พันธกิจ และวัตถุประสงค์ของการจัดตั้งสถานศึกษา**ตัวบ่งชี้ที่ 10** ผลการพัฒนาตามจุดเน้นและจุดเด่นที่ส่งผลสะท้อนเป็นเอกลักษณ์ของสถานศึกษา |
|  | **มาตรฐานที่ 4** การประกันคุณภาพภายใน | **ด้านการจัดการศึกษา** (1 มาตรฐาน)**มาตรฐานที่ 12** สถานศึกษามีการประกันคุณภาพภายในของสถานศึกษาตามที่กำหนดในกฎกระทรวง | **ตัวบ่งชี้พื้นฐาน** (1 ตัวบ่งชี้หลัก)**ตัวบ่งชี้ที่ 8** พัฒนาการของการประกันคุณภาพภายในโดยสถานศึกษาและต้นสังกัด |

เมื่อวิเคราะห์เปรียบเทียบความเชื่อมโยงสอดคล้องกันระหว่างอุดมการณ์ หลักการ และมาตรฐานการศึกษาแต่ละระดับ จะเห็นได้ว่ามีความเชื่อมโยงและสอดรับกันในทุกมิติ แม้ในส่วนของการประเมินคุณภาพ หน่วยงานต้นสังกัดยังใช้มาตรฐานการศึกษาขั้นพื้นฐานเป็นเครื่องมือประเมินคุณภาพเพื่อเติมเต็มให้ส่วนที่ควรพัฒนาที่ดีขึ้นภายในสถานศึกษา เพื่อให้สถานศึกษาพร้อมรับการประเมินคุณภาพภายนอกได้อย่างมั่นใจ